LIETUVOS RESPUBLIKOS APLINKOS MINISTRO

Į S A K Y M A S

dėl finansavimo sumažinimo projektui Nr. vp3-3.1-AM-01-V-02-109, finansuojamam PAGAL 2007–2013 M. SANGLAUDOS SKATINIMO VEIKSMŲ PROGRAMOS PRIEMONĘ VP3-3.1-AM-01-V „VANDENS TIEKIMO IR NUOTEKŲ TVARKYMO SISTEMŲ RENOVAVIMAS IR PLĖTRA“, ir LIETUVOS RESPUBLIKOS APLINKOS MINISTRO 2011 M. gruodžio 21 D. ĮSAKYMO Nr. D1-999 „DĖL FINANSAVIMO SKYRIMO PROJEKTAMS PAGAL 2007–2013 M. SANGLAUDOS SKATINIMO VEIKSMŲ PROGRAMOS 3 PRIORITETO „aplinka ir darnus vystymasis“ VP3-3.1-AM-01-V PRIEMONĘ „VANDENS TIEKIMO IR NUOTEKŲ TVARKYMO SISTEMŲ RENOVAVIMAS IR PLĖTRA“ PAKEITIMO

2013 m. vasario 1 d. Nr. D1-89

Vilnius

Vadovaudamasis Atsakomybės ir funkcijų paskirstymo tarp institucijų, įgyvendinant Lietuvos 2007–2013 metų Europos Sąjungos struktūrinės paramos panaudojimo strategiją ir veiksmų programas, taisyklių, patvirtintų Lietuvos Respublikos Vyriausybės 2007 m. spalio 17 d. nutarimu Nr. 1139 (Žin., 2007, Nr. 114-4637; 2012, Nr. 90-4698), 7.4.1 punktu, Projektų administravimo ir finansavimo taisyklių, patvirtintų Lietuvos Respublikos Vyriausybės 2007 m. gruodžio 19 d. nutarimu Nr. 1443 (Žin., 2008, Nr. 4-132; 2012, Nr. 56-2785), 198.2 punktu, Metodinių pažeidimų tyrimo ir nustatymo rekomendacijų, patvirtintų Lietuvos Respublikos finansų ministro 2009 m. gegužės 29 d. įsakymu Nr. 1K-173 (Žin., 2009, Nr. 67-2716), 26 ir 28 punktais, atsižvelgdamas į Europos Komisijos parengtų Finansinių korekcijų taikymo dėl pažeidimų viešųjų pirkimų srityje gairių (2007 m. lapkričio 29 d. galutinė redakcija, COCOF 07/0037/03-ES) (toliau – Gairės) 21 punkte nurodytą rekomenduojamą pataisą, Aplinkos ministerijos Aplinkos projektų valdymo agentūros (toliau – Agentūra) 2012 m. gruodžio 27 d. raštu Nr. APVA-4542 „Informacija apie nustatytą pažeidimą ir siūlymai dėl tolesnių veiksmų“ pateiktus siūlymus ir informaciją, 2012 m. gruodžio 21 d. pažeidimo tyrimo išvadą Nr. VP3-3.1-AM-01-V-02-109/IT02 (pažeidimo unikalus kodas R1828/APVA/VP3-3.1-AM-01-V/0162) ir į tai, kad Agentūra nustatė Europos Sąjungos finansinės paramos panaudojimo pažeidimą – projekto vykdytojas uždaroji akcinė bendrovė „Anykščių vandenys“ (toliau – Projekto vykdytojas), vykdydamas projekto „Vandens tiekimo ir nuotekų tvarkymo infrastruktūros plėtra Anykščių rajone (Kavarske, Kavarsko viensėdžiuose, Pumpučiuose, Dauginčiuose, Janušavoje)“ (projekto kodas Nr. vp3-3.1-am-01-v-02-109) (toliau – Projektas) techninio projekto, pirkimo dokumentų ir projekto vykdymo priežiūros paslaugų pirkimą, pažeidė Lietuvos Respublikos viešųjų pirkimų įstatymo (Žin., 1996, Nr. 84-2000; 2006, Nr. 4-102) 9 straipsnio 2 dalies ir 92 straipsnio 1 dalies nuostatas, taip pat į tai, kad Agentūra už šį pažeidimą siūlo taikyti Gairėse nustatytą finansinę korekciją – 25 proc. nuo techninio projekto, pirkimo dokumentų ir projekto vykdymo priežiūros paslaugų sutarties vertės – 22 500,00 Lt (dvidešimt du tūkstančius penkis šimtus litų), įskaitant 1 181,58 Lt (tūkstantį šimtą aštuoniasdešimt vieną litą penkiasdešimt aštuonis centus) Projekto vykdytojo įnašą:

1. S u m a ž i n u Projekto vykdytojui skirtą finansavimą 21 318,42 Lt (dvidešimt vienu tūkstančiu trimis šimtais aštuoniolika litų keturiasdešimt dviem centais), iš jų 19 074,38 Lt (devyniolika tūkstančių septyniasdešimt keturi litai trisdešimt aštuoni centai) – Europos Sąjungos fondų lėšos ir 2 244,04 Lt (du tūkstančiai du šimtai keturiasdešimt keturi litai keturi centai) – Lietuvos Respublikos valstybės biudžeto lėšos.

2. P a k e i č i u Lietuvos Respublikos aplinkos ministro 2011 m. gruodžio 21 d. įsakymą Nr. D1-999 „Dėl finansavimo skyrimo projektams pagal 2007–2013 m. Sanglaudos skatinimo veiksmų programos 3 prioriteto „Aplinka ir darnus vystymasis“ VP3-3.1-AM-01-V priemonę „Vandens tiekimo ir nuotekų tvarkymo sistemų renovavimas ir plėtra“ (Žin., 2011, Nr. 161-7641; 2012, Nr. 122-6163) ir išdėstau ketvirtąją lentelės eilutę taip:

„VP3-3.1-AM-01-V-02-109	UAB „Anykščių vandenys“	Vandens tiekimo ir nuotekų tvarkymo infrastruktūros plėtra Anykščių rajone (Kavarske, Kavarsko viensėdžiuose, Pumpučiuose, Dauginčiuose, Janušavoje)	10 652 152,29	9 530 873,10	1 121 279,19“

3. Šis įsakymas gali būti skundžiamas teisės aktų nustatyta tvarka.

Aplinkos ministras	Valentinas Mazuronis